ഡീസല് വിലയില് വീണ്ടും വര്ധന ലീറ്ററിന് 26 പൈസ കൂടി കൊച്ചി: സംസ്ഥാനത്ത് ഡീസല് വിലയില് വീണ്ടും വര്ധന. ലീറ്ററിന് 26 പൈസയാണ് വര്ധിപ്പിച്ചത്. തുടര്ച്ചയായി രണ്ടാം ദിവസമാണ് ഡീസല് വിലയില് വര്ധനവുണ്ടാകുന്നത്. തിരുവനന്തപുരത്ത് ഒരു ലിറ്റര് ഡീസലിന് 95 രൂപ 87 പൈസയാണ് വില. കൊച്ചിയില് 93 രൂപ 74 പൈസയും കോഴിക്കോട് 94 രൂപ 19 പൈസയുമാണ് ഇന്നത്തെ വില. അതേസമയം പെട്രോള് വിലയില് മാറ്റമില്ല. തിരുവനന്തപുരത്ത് പെട്രോള് വില 104 രൂപയിലേക്ക് അടുക്കുകയാണ്. 103 രൂപ 42 പൈസയാണ് ഒരു ലിറ്ററിന് വില. എറണാകുളത്ത് 101.18 രൂപയും കോഴിക്കോട് 101.61 രൂപയുമാണ് പെട്രോള് നിരക്ക് ആഗോള വിപണിയില് ബ്രെന്റ് ക്രൂഡോയിലിന്റെ വില 0.84 ഡോളര് ഉയര്ന്നു. ബാരലിന് 78.09 ഡോളറാണ് ബ്രെന്റ് ക്രൂഡിന്റെ വില. വരും ദിവസങ്ങളിലും അന്താരാഷ്ട്ര വിപണിയില് എണ്ണവില വര്ധിക്കാനാണ് സാധ്യത.